dh-unibe/image-text_koenigsfelden-charters-post-1500 huggingface dataset:
Wir, Appollonia, gräffin von Hochenberg, ✳ äptiszin, ✳ unnd
gemeine conventfrouwen zuͦ Küngsfeld, ✳ bekhenen offendtlich
mit disem brieff, ✳ das wir mit guͦtter vorbetrachtung unnd einhäligem rhat ✳ dem ehrsam̄en Cuͦnradt Sädelman, ✳ dem müller
zuͦ Müllinen, ✳ zuͦhanden syn selbs ✳ unnd syner erben ✳ zuͦ einem rechten
unnd stätten erb lechen gelichen hand ✳ unnd lychend im ✳ in krafft
disz brieffs ✳ unser mülli zuͦ Mülinen ✳ mit aller ihr zuͦgehördt,
nichts uszgenom̄en noch hindan gesetzt, ✳ umb sechszechen mütt kernen
järlicher gültt, ✳ jerlichen je uff sant Martins tag zewärend ✳ an
des nach genempten end, ✳ namlichen dry mütt ✳ unnd zwey fiertel
kernen ✳ dem ehrwürdigen meister Hansen Staffer, ✳ lüttpriester
zuͦ Baden, ✳ unnd zwen mütt roggen Sant Anthonien zuͦ Brugg,
synen pflegern, ✳ unnd den übrigen zinsz, ✳ so vil sich disz gebürtt,
unns, obgenempter äptiszin ✳ unnd convent, ✳ unnd unsern nachkhomnen ✳ alles an unseren costen ✳ unnd schaden. ✳ unnd damit söllendt
ouch der genempt Cuͦnradt Sädelman ✳ unnd syn erben die vorgemeltten müli, ✳ mülistatt, hüser ✳ unnd hoffstett ✳ unnd alles,
das so darzuͦ gehörtt, ✳ namlich vier nüwe reder mit wendelböümen, ✳ kamprederen, ✳ vinibringen ✳ unnd zapfen, ✳ das er alles
nüw inn derselben müli funden ✳ unnd zuͦ syn ✳ unnd syner erben
handen ✳ nach erbs ✳ unnd mülirecht ✳ mit den gedingen, ✳ alls
hernach stadt, ✳ von unns empfangen ✳ unnd bracht hatt, ✳ ouch die
stein inn der müli, all zuͦsamēn gemeszen, dryer ellen dick,
die all ✳ unnd jedtlicher besonder ✳ brüchig unnd guͦtt gewäsen sindt, ✳
zwo wannen, ✳ zwey büttelfasz, ✳ ein büttelstand, ✳ dry hämēr, ✳
ein hebysen, ✳ ein fierttell, ✳ ein imi ✳ in guͦtten, redlichen büwen
unnd ehren haltten ✳ unnd laussen ✳ unnd unns ✳ unnd unseren nachkhomnen ✳ die nitt anders, dan inn sölichen guͦtten ehren, ✳ das sy
den vorgeschribnen zinsz ✳ woll geltten ✳ unnd getragen mag, ✳ ufgeben. ✳
unnd ob er ✳ oder syn erben dheinest ir grechtigkeit an der vorgeschribnen
müli verkouffen ✳ oder hinlychen wöltten, ✳ das söllendt sy unns
unnd unseren nachkhomnen ✳ vor mengklichem anbietten ✳ und unns,
ob wir wöllen ✳ sölichen kouff ✳ oder lychung ✳ umb ein sölich geltt
alls anderen ✳ zuͦ unseren handen ✳ geben ✳ unnd volgen lassenn. ✳
ob aber wir ✳ oder unser nachkhomnen ✳ sölich kouff ✳ oder lychung ✳ nitt
nämēn, ✳ sunder unns unfuͤgklich syn wöltt, ✳ so mögendt sy alszdan
ir gerechtigkeit an der ehgenembten müli ✳ wäm sy wöllendt ✳ lychen
oder verkouffen, ✳ an unseren intrag, ✳ das allweg also mit unserem
gunst, wüssen ✳ unnd willen ✳ unnd gegen sölichen, die unns ouch uff
die müli fuͤgklich ✳ unnd äben sindt ✳ unnd inn den wortten ✳ unnd
gedingen, ✳ so vor ✳ unnd nach stand, ✳ begäb sich ouch hinfür jemer, ✳
das unns ✳ oder unseren nachkhomnen ✳ unser müli ✳ zuͦ Dietfurtt
an der Ahr ✳ von für, ✳ waszers ✳ oder andrer noth ✳ unnd gebrästens
wegen abgieng ✳ unnd unütz wurd, ✳ so söllendt der vorgent̄ Cuͦnradt
Sädelman, ✳ syn erben ✳ unnd nachkhomnen ✳ unns die Obere Müli
ze Müllinen ✳ zuͦ unseren handen ✳ unnd gwaltt komēn ✳ unnd gelangen lassen, ✳ die wir ouch dan besetzen, ✳ endtsetzen, ✳ bruchen ✳ unnd
bewerben, ✳ unns ✳ unnd unserem gottshusz an dem end ✳ unnd sonst
niemand anderen ✳ malen söllen, ✳ mögen ✳ unnd wellen, ✳ an iren
unnd mengklichs ✳ von ihr wegen hindrung ✳ unnd yntrag, ✳
dester minder nitt ✳ soll allweg die Nidermüli da selbs dem selben
Cuͦnradt Sädelman, ✳ synen erben ✳ unnd nachkhomnen ✳ zuͦ einem
rechten erblechen blyben, ✳ mitt den gedingen, ✳ vor ✳ unnd nach
gemeldett, ✳ ane unseren intrag. ✳ unnd wen es dan darzuͦ khäme,
das die vorgemeltt Obermüli ✳ zuͦ unseren handen khom̄en wäre ✳ unnd
wir unns selbs zuͦ beiden parthyen ✳ von der zinszen wegen nit gereynen
noch betragen möchten, ✳ so soll jedwederer theill zwen erbar man nemēn, ✳
die darumb ✳ ob den vorgenembten Sädelman, ✳ synen erben ✳ oder
nachkhomnen ✳ der vorgemeldett zinsz, ✳ die sechs zehen mütt kernen, ✳
gemindertt ✳ oder gemeret werden söllen ✳ unns zuͦ endtscheiden ✳ minn
unnd rechts gwaltt haben söllen ✳ unnd also hatt unns der jetzgenampt Cuͦnradt Sädelman ✳ für sich ✳ unnd syn erben ✳ umb alles,
das, ✳ so er unns nach luth ✳ unnd sag disz brieffs zethuͤnd schuldig ✳ und
verbunden ist ✳ oder hinfür wirtt, ✳ zuͦ sicherheit ✳ unnd zuͦ einem
rechten habenden pfand ✳ ingeben ✳ unnd versetzt, ✳ alles sye ligend
unnd fharend guͦtt, ✳ so er jetz hatt ✳ oder hinfür überkumpt, ✳ nützit
uszgenomēn, ✳ also ob unns ✳ oder unseren nachkhomnen dheins jahrs
umb unseren gefallnen zinsz ✳ oder anders ✳ alls vorstadt ✳ nit gnuͦg,
beschäch
beschäch, ✳ so mögen wir ✳oder unser amptlüth ✳ in unserem namēn ✳ dem
genampten Sädelman, ✳ syn erben ✳ unnd ihr ligend ✳ unnd fharend guͤtter
darumb angryffen, ✳ nötten ✳ unnd fürnemen ✳ mit geistlichen ✳ oder
welttlichen lüthen ✳ unnd gerichten, ✳ oder ane gericht ✳ unnd recht, ✳ so vill
unnd lang ✳ untz unns umb unseren zinsz ✳ unnd alles, das so vor stadt,
vollung ✳ unnd gnuͦg beschächen ist, ✳ ohne unsren costen ✳ unnd schaden.
wir haben oùch unns ✳ unnd unseren nachkhomnen hiemit eigentlich vorbehaltten ✳ all unser grechtigkeit, ✳ fryheit, ✳ guͦtt gwonheit ✳ unnd altt
harkhomēn, ✳ so wir zuͦ denen ✳ unnd anderen unseren lüthen ✳ unnd
guͦtteren ✳ in unserem ampt ✳ unnd eygen haben. ✳ unnd desz zuͦ
wharem urkhundt ✳ haben wir, obgenempt äptiszin ✳ unnd convent,
unser insigel offenlich lassen hencken ✳ an disen brieff, ✳ der geben ist
uff mentag ✳ nach st✳ Martins tag, ✳ nach der geburtt Christi
unsers herren ✳ vierzechen hundertt ✳ achtzig ✳ unnd zwey jahr. ✳
1482 .
Kuͦnigfl
Mùhle Mùlinen
Staatsarchiv
AARGAU
797 / 02